《和徐亿郎中喜雪》
宋代·范纯仁

君恩消祲沴，喜雪验时和。山峙昆兼阆，江迷汜与沱。

圃妆花斗巧，林亚玉相摩。丘壑平无异，萧兰惠不颇。

野催农务急，客醉酒家多。裂素思团扇，吹毛想太阿。

流风疑汉舞，黄竹咏周歌。烟冷渔村远，裘厖猎骑过。

谷登期岁稔，人乐免夭瘥。会待晴宵赏，寒光混月波。

作者简介：范纯仁（1027年6月－1101年），字尧夫，谥忠宣。 北宋大臣，人称“布衣宰相”。参知政事范仲淹次子。1027年6月，范纯仁生于南京应天府。宋仁宗皇祐元年进士。曾从胡瑗、孙复学习。父亲殁没后才出仕知襄邑县，累官侍御史、同知谏院，出知河中府，徙成都路转运使。宋哲宗立，拜官给事中，元祐元年同知枢密院事，后拜相。宋哲宗亲政，累贬永州安置。范纯仁于宋徽宗立后，官复观文殿大学士，后以目疾乞归。建中靖国年间去世，追赠开府仪同三司，谥号忠宣。著有《范忠宣公集》。